(Don't Fear) The Reaper

הוא שיר של להקת הרוק האמריקאית בלו אויסטר קאלט מתוך אלבומם "Agents of Fortune" אשר פורסם בשנת 1976. השיר, אשר נכתב ומושר על ידי הגיטריסט הראשי של הלהקה דונלד רוזר, עוסק בתמותה, בכך שאין טעם לפחד מהמוות אשר בלתי נמנע לכולם, ובכך שאהבה אמיתית היא נצחית וממשיכה גם אחרי המוות.<ref name="Grdn"></ref>

השיר, אשר פורסם במקור כסינגל בגרסה ערוכה (ממנו השומט חלק מהפתיח שנכלל בגרסה המקורית), הוא השיר של הלהקה שזכה להצלחה הגדולה ביותר במצעדים והגיע למקום ה-7 במצעד של המגזין קאש בוקס ולמקום ה-12 במצעד הבילבורד הוט 100 בסוף שנת 1976. בדצמבר 2003 השיר נכלל במקום ה-405 ברשימת 500 השירים הגדולים בכל הזמנים של רולינג סטון.<ref></ref>

== הלחנה והקלטה ==
השיר נכתב והושר על ידי הגיטריסט הראשי של הלהקה באק דהרמה והופק על ידי דייוויד לוקאס, מורי קרוגמן וסנדי פרלמן.<ref name="rs"></ref> ריף הגיטרה הייחודי של השיר בנוי על המהלך ההרמוני "I-bVII-bVI" בסולם A מינורי. הריף הוקלט עם גיטרת ה-Gibson ES-175 של קרוגמן ומגבר גיטרה מסוג Music Man 410. קטעי סולו הגיטרה וקטעי הנגינה של גיטרת הקצב הוקלטו בטייק אחד, ובהמשך נעשה שימוש בטייפ בעל ארבע רצועות על מנת להעצים את הצליל של קטעי הנגינה בגיטרה. מהנדסת הסאונד שלי יאקוס שילבה בהמשך את ההקלטה של השירה וההקלטה של ניגון הגיטרות ברצועת מאסטר.

הלהקה עשתה גם שימוש בשיר בכלי ההקשה קאמפאנה. לטענת הבסיסט ג'ו בושאר המפיק דייוויד לוקאס ביקש מאחיו, המתופף אלברט בושאר, לנגן בקאמפאנה.<ref name="Washington Post"></ref> עם זאת, לטענת המפיק דייוויד לוקאס הוא היה זה שניגן בקאמפאנה בשיר,<ref name=hall></ref> בעוד חבר הלהקה אריק בלום טוען שהוא היה זה שניגן בקאמפאנה בשיר.<ref name=stockton></ref>

== קבלה ==
השיר נכלל במצעד הבילבורד הוט 100 במשך 20 שבועות, ובשיא הגיע למקום ה-12 במצעד. זהו השיר של הלהקה שזכה להצלחה הגדולה ביותר במצעדים והוא סייע לאלבום Agents of Fortune להגיע למקום ה-29 במצעד ה-בילבורד 200.<ref name="allmusic"></ref> הגרסה הערוכה של השיר שוחחרה כסינגל בבריטניה ביולי 1976 ולא זכתה להצלחה במצעד הבריטי. עם זאת, גרסת האלבום הלא ערוכה של השיר פורסם בבריטניה במאי 1978, והיא הגיעה בעקבות כן למקום ה-16 במצעד הסינגלים הבריטי.

== משתתפים ==
=== בלו אויסטר קאלט ===
* אריק בלום - גיטרה, קולות רקע
* דונלד רוזר - גיטרה, שירה
* אלן לנייר - קלידים, גיטרה
* ג'ו בושאר – גיטרת בס
* אלברט בושאר – תופים, כלי הקשה, קאמפאנה<ref></ref>

=== מוזיקאים נוספים ===
* מייקל ורנדי ברקר – קרניים (תרומתם נכללת רק בגרסה המורחבת של השיר מהאלבום אשר הוסרה בגרסת הסינגל הערוך).
* דייוויד לוקאס – קולות רקע, קלידים, כלי הקשה

== מיקומי שיא ==

== נתוני מכירות ==

== גרסאות כיסוי ==
* הלהקה הניו זילנדית The Mutton Birds ביצעה גרסת כיסוי של השיר עבור פסקול סרטו של פיטר ג'קסון "המפחידנים". בשנת 1997 גרסת כיסוי זו הגיעה למקום ה-48 במצעד הסינגלים האוסטרלי של ARIA.<ref>[http://australian-charts.com/search.asp?cat=s&search=mutton+birds Australian-Charts.com website]</ref>
* צמד הזמרים היווני Keep Shelly in Athens ביצע בשנת 2019 גרסת כיסוי לשיר שנכללה בפסקול הסרט Unhinged ושולבה בכתוביות הסיום של הסרט.

== מורשת ==
בשנת 1976 מגזין הרולינג סטון קבע שהשיר הוא שיר השנה<ref name=rs /> ובשנת 2004 המגזין כלל את השיר במקום ה-397 ברשימת 500 השירים הגדולים בכל הזמנים.<ref></ref> בגרסה של המחודשת של הרשימה השיר נכלל במקום ה-405 ברשימה. בשנת 1997 מגזין מוג'ו כלל את השיר במקום ה-80 ברשימת הסינגלים הטובים ביותר בכל הזמנים.<ref></ref> בשנת 2003 כתב העת Q דירג את השיר במקום ה-404 ברשימת "1001 השירים הטובים ביותר בכל הזמנים".<ref></ref>

בשנת 2009 השיר נכלל גם ברשימת "1000 השירים שכולם חייבים לשמוע" של עיתון הגרדיאן.<ref name="Guardian"></ref>

== בתרבות הפופולרית ==
השיר הונצח במערכון של סאטרדיי נייט לייב שהתמקד בבחירה היוצאת דופן של יוצרי השיר להשתמש ב[[קאמפאנה]]
השיר הונצח במערכון הקומי "More Cowbell" ("עוד קאמפאנה") של תוכנית המערכונים האמריקנית הפופולרית סאטרדיי נייט לייב אשר שודר במקור באפריל 2000.<ref name="Grdn"/><ref name="20 May 2016"></ref> המערכון בן שש הדקות הוא פארודיה מוקומנטרית המציגה כביכול צילומים מקוריים מהקלטת השיר. ויל פרל, שכתב את המערכון, מגלם את ג'ין פרנקל, נגן הקאמפנה הבדיוני הנוקש בכלי השולי בהתלהבות, למורת רוחם של המנגנים בכלים העיקריים. המפיק הבדיוני ברוס דיקינסון קוטע את ההקלטה בכל פעם ומצווה על פרנקל לנקוש במשנה תוקף, משום ש"קודח אנוכי, והצרי היחיד הוא עוד קאמפאנה!"

סטיבן קינג ציין בעבר שהשיר שימש כהשראה לרומן שלו "העמדה", והוא מצטט את מילות השיר בתחילת הרומן.<ref name="psw"></ref> השיר נכלל גם כשיר הנושא בפתיחת המיני-סדרה משנת 1994 אשר הייתה מבוססת על הרומן. נעשה גם שימוש בשיר בכתוביות הסיום של הפרק החמישי בעיבוד המחודש למיני-סדרה ששודר במקום בשנים 2020–2021.<ref name="psw"/><ref name=matters></ref>

בסרט "ליל המסכות" משנת 1978 השיר מתנגן במכונית כאשר הדמויות של ג'יימי לי קרטיס ננסי קייס, לורי סטרוד ואנני ברקט עוקבות אחר הרוצח הסדרתי מייקל מאיירס.<ref name="‘(Don't Fear) the Reaper’ Is a Creepy Tune, Even With the Cowbell"></ref> בשנת 2022 נעשה שוב שימוש בשיר בסרט ההמשך "האלווין: הסוף" בסצנה האחרונה ובכתוביות הסיום.<ref name="‘Halloween Ends’ Ending, Explained"></ref>

בסרט האימה "X" משנת 2022 השיר מתנגן ברדיו במכונית של הגיבורים בנקודת השיא של הסרט.

השיר נכלל גם במשחק הווידאו הפופולרי Rock Band.<ref name="Review: 'Rock Band' hits right notes for music fans"></ref>

בפרק "The Parent Rap" בעונה ה-13 של סדרת הטלוויזיה משפחת סימפסון מוזכר השיר אשר גם מתנגן בכתוביות הסיום של הפרק.

בסדרה של נטפליקס 1899 משנת 2022 נכלל השיר בסיום של הפרק הרביעי.<ref></ref>

בסדרה של נטפליקס משנת 2013 כתום זה השחור החדש נכלל השיר בסיום פרק 26.<ref></ref>

== קישורים חיצוניים ==

== הערות שוליים ==

קטגוריה:שירי 1976
קטגוריה:סינגלים מ-1976
קטגוריה:שירים באנגלית
קטגוריה:שירים על מוות
קטגוריה:שירים על פחד
קטגוריה:בלדות משנות ה-1970
קטגוריה:סינגלים בהוצאת קולומביה רקורדס